Държавен вестник, бр. 77, 2018 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  77
„Съветът се състои от представители на 
членовете на Банката.“
Трети абзац на член XIX да се изложи в 
следната редакция:
„Всеки член на Банката има право на 
един глас в Съвета независимо от размера 
на неговата вноска в капитала на Банката.“
Четвърти абзац на член XIX да се изложи 
в следната редакция: 
„Съветът на Банката взема решения по 
изброените в Устава на Банката принципни 
въпроси от дейността на Банката единодушно, 
а по останалите въпроси – с квалифицирано 
мнозинство от не по-малко от 3/4 от гласовете. 
При това Съветът на Банката има пълномощия 
да взема решения, ако на заседание на Съвета 
присъстват представители на не по-малко от 
3/4 от членовете на Банката.“
15. Трети абзац на член XX да се изложи 
в следната редакция:
„Управителният съвет се състои от Пред­
седател на Управителния съвет и негови за­
местници, назначавани от Съвета на Банката, 
по правило от гражданите на членовете на 
Банката, за срок от пет години.“
От пети абзац на член XX се заличава: 
„въз основа на принципа на единоначал­
ството“.
16. Първи абзац на член XXIII да се изло­
жи, както следва:
„Желаещите да се присъединят към на­
стоящото Споразумение съгласно член I и да 
станат членки на Банката подават в Съвета 
на Банката официално заявление, в което 
посочват, че споделят целите и принципите в 
дейността на Банката и поемат задълженията, 
произтичащи от настоящото Споразумение и 
Устава на Банката.“ 
Трети абзац на член XXIII да се изложи в 
следната редакция: 
„Заверено по надлежен ред копие на реше­
нието на Съвета на Банката за приемането на 
нов член на Банката се изпраща на този член 
и на депозитаря на настоящото Споразуме­
ние. От деня на получаване в депозитаря на 
споменатия документ заедно с документа за 
присъединяване новият член се счита присъе­
динил се към Споразумението и приет за член 
на Банката, за което депозитарят уведомява 
другите членове на Банката и самата Банка.“
17. Член XXIV да се изложи в нова редакция:
„Всеки член може да се откаже от член­
ството си в Банката и от участие в настоящото 
Споразумение, като уведоми за това Съвета 
на Банката най-малко шест месеца предва­
рително. В рамките на този период трябва да 
бъдат уредени отношенията между Банката и 
съответния член по взаимните им задължения.
Прекратяването на членството в Банката не 
освобождава члена от всичките му задълже­
ния към Банката до пълното им изпълнение.
Съветът съобщава официално на депозитаря 
на настоящото Споразумение за напускането 
на Банката от този член.“
18. Първи абзац на член XXVI да се изложи 
в следната редакция:
„Настоящото Споразумение може да бъде 
променено със съгласие от страна на члено­
вете на Банката.“
Втори абзац на член XXVI да се изложи, 
както следва:
„Споразумението ще прекрати действието 
си, ако не по-малко от 2/3 от членовете на 
Банката заявят отказ от участие в Банката 
и денонсиране на Споразумението съгласно 
член XXII на настоящото Споразумение.“
19. Да се промени номерирането на члено­
вете на Споразумението предвид направените 
с настоящия Протокол промени.
Член II
Съгласно членове 31 и 32 от Устава на 
Международната инвестиционна банка се вна­
сят следните изменения в Устава на Банката:
1. Преамбюлът да се изложи в следната 
редакция:
„Членки на Международната инвестицион­
на банка съгласно Споразумението за нейното 
основаване са:
Република България, Унгарската Републи­
ка, Социалистическа Република Виетнам, 
Република Куба, Монголската Народна Репу­
блика, Република Полша, Румъния, Съюза на 
Съветските Социалистически Републики, Чеш­
ката и Словашката Федеративна Република.“
2. Член 1 да се изложи в следната редакция:
„Международната инвестиционна банка, 
наричана по-надолу „Банката“, организира и 
извършва кредитиране, както и други банкови 
операции съгласно Споразумението за осно­
ваването на Международна инвестиционна 
банка (наричано по-надолу „Споразумението“) 
и нейния Устав.“
3. След първи абзац на член 2 да се добави 
абзац със следното съдържание:
„Седалището на Банката е град Москва.“
4. Втори абзац на член 3 да се изложи 
както следва:
„Банката не носи отговорност за задълже­
нията на своите членове, както и членовете 
не носят отговорност за задълженията на 
Банката.“
5. Втори абзац на член 6 да се изложи в 
нова редакция:
„За членове на Банката могат да бъдат 
приети и други страни, както и международни 
банкови, финансови и икономически организа­
ции. В дейността на Банката могат да участват 
други банкови и финансови организации на 
базата на специален статут, приеман за тях 
от Съвета на Банката.
Редът за приемане на член на Банката се 
определя в член XXIII на Споразумението.“